text: Atlantsflog byrjar at flúgva til Reykjavíkar 18. juni - um føroyska kravið um sóttarhald eisini verður slept, so byrjar flúgvingin helst fyrr, sigur stjórin í Atlantsflog
text: #000002
text: Í dag – sama dag sum staðfest varð – at fólk aftur eru vorðin smittað innanlands í Føroyum, boða íslendskir myndugleikar frá, at galdandi krøv um sóttarhald og kravda koronakanning ikki longur verður galdandi fyri ferðafólk úr Føroyum.
text: #000003
text: - Smittulæknarnir hava gjørt av at taka Føroyar av listanum yvir vandaøkir orsaka av covid-19, tí fáir smittutilburðir eru staðfestir har í ár. Ferðafólk úr Føroyum, sum hava havt uppihald har í minst 14 dagar, sleppa tí undan krøvunum vegna covid-19, sum annars eru galdandi fyri útlendsk ferðafólk, ið koma til Íslands, stendur í skrivinum.
text: #000005
text: Íslendska avgerðin í dag, fær ikki ávirkan á flúgvingina millum Føroyar og Íslands beinanvegin. Tað upplýsir Jóhanna á Bergi, stjóri í Atlantsflog.
text: #000006
text: - Men um Føroyar eisini sleppa kravinum um sóttarhald fyri ferðandi úr Íslandi, so kann væl vera, at vit byrja flúgvingina til Íslands áðrenn 18. juni, sigur Johanna á Bergi.
text: #000009
text: Atlantsflog hevur eisini sett flúgvingina til Edimburg á ferðaætlanina, galdandi frá 1. juli.
text: #000010